b'\n_START_ARTICLE_\nBubiai\n_START_SECTION_\nAjalugu\n_START_PARAGRAPH_\nArheoloogiliste uuringute p\xc3\xb5hjal arvatakse, et Bubiai asustati V sajandil. Aastal 1230 rajati Bubiai linnus (Dobitzen), mille ristis\xc3\xb5dijad aastail 1348 ja 1358 maha p\xc3\xb5letasid._NEWLINE_K\xc3\xbcla ennast mainitakse esimest korda kirjalikult aastal 1566. Aastal 1795 loodi Bubiai m\xc3\xb5is. Katariina II andis selle Platon Zubovile, kelle suguv\xc3\xb5sa valdusesse k\xc3\xbcla kuni maareformini ka j\xc3\xa4i._NEWLINE_Aastal 1825 valmis Venta-Dubysa kanal. Aastal 1831 osalesid sealsed talupojad aktiivselt Novembri\xc3\xbclest\xc3\xb5usus. XIX sajandil asutati k\xc3\xbclla postijaam._NEWLINE_XX sajandi alguses organiseeriti sealne m\xc3\xb5is \xc3\xbcmber loomakasvatuse ja piimanduse suunitlusega majapidamiseks. Selle omanik Dmitri Zubov asutas aastal 1910 k\xc3\xbclla ka p\xc3\xb5llumajanduskooli, kus vastavaid tootmisharusid \xc3\xb5petati. Samuti rajas ta saekaatri ja tellisel\xc3\xb6\xc3\xb6vi. Aastal 1915 toimus k\xc3\xbcla all lahing vene ja saksa v\xc3\xa4gede vahel. Ka aastal 1944 toimus k\xc3\xbclas lahing n\xc3\xb5ukogude ja saksa v\xc3\xa4gede vahel, lahingus langenud maeti linnam\xc3\xa4ele. N\xc3\xb5ukogude ajal oli k\xc3\xbcla kohaliku sovhoosi keskasulaks. Aastal 1961 rajati k\xc3\xbclla raadiojaam ja p\xc3\xbcstitati raadio- ning telemast. Aastal 1973 rajati Dubysa j\xc3\xb5ele Bubiai paisj\xc3\xa4rv.'